Na ua tseba? Periderm, li-needle le li-buds tsa fir li sebelisoa ho etsa litokisetso tsa meriana. Li na le oli ea bohlokoa le tannins. 11 Petro o be a sa tšwa go kgotlelela mošomo o sa kgahlišego wa bošego. Nako le nako ge barei ba dihlapi ba be ba ntšha malokwa a bona ka meetseng, ba be ba hwetša a se na selo. Go molaleng gore Petro o dirišitše phihlelo le bokgoni bja gagwe ka moka go hwetša dihlapi, a leka mafelo a fapafapanego a letsha go nyaka moo dihlapi di hwetšagalago gona. Ga go pelaelo gore go be go na le dinako tšeo yena, go swana le barei ba bantši ba dihlapi, a bego a duma ge a ka kgona go lebelela ka meetseng ao a bilogilego gomme a bona dihlapi tše dintši goba go duma gore di ka tsena ka malokweng a gagwe. Ke therešo gore dikgopolo tše bjalo di be di ka dira gore a ferekane le go feta. Petro o be a sa itloše bodutu ka go rea dihlapi; o be a fepa lapa la gagwe ka go rea dihlapi. Mafelelong, o ile a boela lebopong a se a swara selo. Lega go le bjalo, o be a swanetše go hlwekiša malokwa. Ka gona, o be a swaregile kudu ka go hlwekiša malokwa ge Jesu a be a mmatamela.